**Ukrižovaný Kráľ**

/scénka na Pôst a Veľkú noc/

Na úvod môže byť prečítaný úryvok z Božieho slova (napr. Ef 1,3-10), alebo pieseň.

**Osoby:** rozprávač, rozprávačka, Ježiš, Judáš, Peter, Pilát, zbor

**Rozprávač (volá):**

Ježišu, Ježišu, v noci na hore bdieš.

Nepriateľ prichádza, nájdi si skrýš.

**Ježiš:**

Odpykať chcem vaše hriechy

v mukách, ako Baránok tichý.

Na kríži budem vám bližšie.

**Judáš (pobozká Ježiša):**

Buď pozdravený Majster!

Ide so mnou stráž.

Ty však ich iste sám zvládneš.

Ty nie si z tých, kto sa bojí.

Dúfam, že teraz dáš už rozkaz k boju..

**Ježiš (vyčítavo):**

Judáš, Judáš, koľko ti to vynesie?

Bozkom zrádzaš Syna človeka?

Nie, tvoj sprievod ma neláka.

Meč nebol a nebude mojou zbraňou.

**Ježiš (k zboru):**

Koho hľadáte?

**Zbor:**

Ježiša Nazaretského.

**Ježiš:**

A čo som urobil zlé?

Že som chorých uzdravoval?

Že som vám lásku svoju dal?

**Zbor:**

On je Kráľ. On je Kráľ

a chce nám spásu dať.

On je Kráľ. On je Kráľ

a má nás stále všetkých rád.

**Peter:**

Majster, svoj život chráň!

Môžem ťa brániť, mám so sebou zbraň.

**Ježiš:**

Schovaj svoj meč, Peter,

a zachovaj pokoj.

Pamätaj, že patríš medzi Boží ľud.

Kto s mečom začína, mečom aj končí.

My učeníci nesmieme byť vrahmi.

**Peter:**

Zachráň sa aspoň zázrakom.

Nech všetkých pohltí čierna zem!

**Ježiš:**

Keby som len chcel,

boli by títo bez moci.

Však musí sa stať,

ako napísali proroci.

**Zbor:**

On je Kráľ. On je Kráľ

a chce nám spásu dať.

On je Kráľ. On je Kráľ

a zomrie za nás všetkých rád.

**Ježiš:**

Denne som býval v chráme,

a nevztiahli na mňa ruky.

Teraz v noci ich tu máme.

A zradca je ich vodca.

**Judáš:**

Majster, posúď to predsa nestranne.

Ja som ťa chcel priviesť k obrane.

Nech sa už konečne v tom svete malom

urobíš veľkým pozemským kráľom.

Potom predsa povedieš národ náš ku šťastiu.

**Ježiš:**

Ctižiadosť vedie ťa, priateľu, na scestie.

Láskou chcem vládnuť.

A tá sa s bojom neznesie.

**Judáš:**

Beda, nevyšiel mi plán.

Môj majster bol mnou zradený.

Pre klamnú slávu vidinu.

Preklínam zradnú hodinu,

Keď som šiel s ponukou k veľkňazovi.

Nechcem ten mešec už! Preč s peniazmi!

*Odhodí mešec a odbehne..*

**Rozprávač:**

Judáš, Judáš, prečo si ty striebro bral?

Neskoro si sa úplatku za zlý čin vzdal.

**Peter:**

Chcel byť povýšený svetskou vládou.

Seba len zabil tou čiernou zradou.

A zúfalstvom hrešil ďalej...

**Rozprávačka:**

Prečo sa šiel Judáš na strom obesiť?

Prečo nešiel radšej Ježiša odprosiť?

On by mu iste odpustenie dal.

**Zbor:**

On je Kráľ. On je Kráľ.

Chcel nám spásu dať..

On je Kráľ. On je Kráľ.

A neváhal nám seba dať..

**Rozprávač:**

Kaifáš, Kaifáš,

Prečo sa Ježiša pýtaš?

Či je naozaj náš Mesiáš?

**Rozprávačka:**

Svedčia slepí, svedčia chromí.

Každú zlú chorobu mocou svojou zmení.

V zázrakoch dôkazy máš.

**Zbor:**

On je Kráľ. On je Kráľ

a chce nám spásu dať.

On je Kráľ, On je Kráľ

a má nás všetkých rád.

**Rozprávač:**

Pilát, Pilát,

čo si sa to pýtal Ježiša?

**Pilát:**

Je naozaj židovský kráľ?

**Rozprávač:**

Mala ti stačiť jediná veta.

**Ježiš:**

Ja som kráľ, nie však z tohto sveta

**Rozprávač:**

Ty si sa však cisára bál.

**Pilát:**

Nielen cisára, tiež židov.

V tom čudnom, prečudnom ľude

Chcel som vzbudiť súcit snáď..

Preto som Ježiša dal zbičovať.

**Rozprávačka:**

Má tŕním ovenčenú hlavu.

Je sama modrina a krv.

**Pilát:**

Ale v tom rozvážnom dave

je stále nenávisť a hnev.

**Rozprávač:**

Tak nedáš nevinnému slobodu?

**Pilát:**

Poslal som sluhu pre vodu

a umyl si ruky z viny.

Nech padne na nich a ich synov!

Usúdil som, že neurobil nič zlého.

**Pilát (zodvihne ruky):**

Nevinný som krvou tohto Spravodlivého!

**Zbor:**

Ukrižuj, ukrižuj Nazaretského!

Ukrižuj! Ukrižuj!

On chcel nám zákon vziať.

Ukrižuj! Ukrižuj!

On medzi nami nesmie žiť.

**Pilát:**

Nikdy som nevidel

dav tak posadnutý.

Ukrižujte si teda kráľa svojho!

**Zbor:**

On je Kráľ. On je Kráľ

a chcel ti spásu dať.

On je Kráľ. On je Kráľ

a má i teba rád.

**Rozprávač:**

Ježiš je na kríži.

Aký to pre matku žiaľ!

Krásy a slávy sa pre nás vzdal,

pľuvaní katmi, kvôli nám..

**Rozprávačka:**

Vtedy sa zem zachvela hrôzou..

**Zbor:**

On je Kráľ. On je Kráľ

a chce nám Matku dať.

On je Kráľ. On je Kráľ

a má nás všetkých rád.

**Záver:** Pieseň

Zdroj: <http://www.biskupstvi.cz/kc>

Preložil: Mgr. Marián Majzel